

**РЕПУБЛИКА БЪЛГАРИЯ**

**МИНИСТЕРСТВО НА ВЪНШНИТЕ РАБОТИ**

**Д О К У М Е Н Т А Ц И Я**

ЗА ОБЩЕСТВЕНА ПОРЪЧКА

**с предмет:**

**„Застраховка на движимо и недвижимо имущество, управлявано от МВнР на територията на Република България и извън страната”**

**с две обособени позиции:**

**Обособена позиция № 1: „Застраховка на движимо и недвижимо имущество, собственост на Република България извън страната, предоставено за управление на МВнР”**

**Обособена позиция № 2: „Застраховане на движимо и недвижимо имущество на МВнР на територията на Република България”**

**Код по CPV: 66515000 – Услуги по застраховане на щети или загуби на имущество**

**София, 2017 година**

**С Ъ Д Ъ Р Ж А Н И Е:**

1. ОБЩА ИНФОРМАЦИЯ ЗА УСЛОВИЯТА ЗА ИЗПЪЛНЕНИЕ НА ОБЩЕСТВЕНАТА ПОРЪЧКА
2. УСЛОВИЯ ЗА УЧАСТИЕ В ПРОЦЕДУРАТА
3. КРИТЕРИИ ЗА ПОДБОР
4. ДОКУМЕНТАЦИЯ ЗА ОБЩЕСТВЕНАТА ПОРЪЧКА
5. ТЕХНИЧЕСКИ СПЕЦИФИКАЦИИ
6. КРИТЕРИЙ ЗА ВЪЗЛАГАНЕ НА ПОРЪЧКАТА
7. ГАРАНЦИЯ ЗА ИЗПЪЛНЕНИЕ НА ДОГОВОРА
8. СЪДЪРЖАНИЕ НА ОФЕРТИТЕ. НЕОБХОДИМИ ДОКУМЕНТИ
9. УКАЗАНИЯ ЗА ПОДГОТОВКА НА ОФЕРТА
10. УСЛОВИЯ ЗА ПРОВЕЖДАНЕ НА ПРОЦЕДУРАТА
11. ДОКУМЕНТИ ЗА СКЛЮЧВАНЕ НА ДОГОВОР
12. ПРОЕКТИ НА ДОГОВОР *- приложени в отделни файлове в Word формат;*
13. ОБРАЗЦИ НА ДОКУМЕНТИ *- приложени в два отделни файла в Word формат, както следва:*

- Стандартен образец на Единния европейски документ за обществени поръчки (ЕЕДОП) - *приложен в отделен файл в Word формат*;

- Образец № 1 - Предложение за изпълнение на поръчката;

- Образец № 2 - Декларация за съгласие с клаузите на приложения проект на договор;

- Образец № 3 – Декларация за срока на валидност на офертата;

- Образец № 4 – Декларация за спазени задълженията, свързани с данъци и осигуровки, опазване на околната среда, закрила на заетостта и условията на труд;

- Образец № 5 - Ценово предложение;

- Образец № 6 - Декларация по чл. 54, ал. 2 от ЗОП;

- Образец № 7 - Декларация за конфиденциалност *(когато е приложима)*.

**РАЗДЕЛ I. ОБЩА ИНФОРМАЦИЯ ЗА УСЛОВИЯТА ЗА ИЗПЪЛНЕНИЕ НА ОБЩЕСТВЕНАТА ПОРЪЧКА**

1. **Обект на поръчката**

 Обект на настоящата обществена поръчка е предоставянето на услуга по чл. 3, ал. 1, т. 3 от Закона за обществени поръчки (ЗОП).

1. **Предмет на поръчката**

 Предметът на обществената поръчка е „Застраховка на движимо и недвижимо имущество, управлявано от МВнР на територията на Република България и извън страната”. Поръчката е разделена на две обособени позиции:

Обособена позиция № 1: „Застраховка на движимо и недвижимо имущество, собственост на Република България извън страната, предоставено за управление на МВнР” и

Обособена позиция № 2: : „Застраховане на движимо и недвижимо имущество на МВнР на територията на Република България”.

1. **Срок на изпълнение на поръчката**

 Срокът за изпълнение на поръчката е 12 (дванадесет) месеца и започва да тече, както следва :

Обособена позиция № 1: считано от 02.04.2018 г.;

Обособена позиция № 2: считано от 22.02.2018 г.

**4. Място на изпълнение на поръчката**

Обособена позиция № 1: извън територията на Република България, съгласно Приложение № 1 към Техническата спецификация на възложителя по обособената позиция;

Обособена позиция № 2: на територията на Република България.

**5. Максимална прогнозна стойност на поръчката**

 Максималната прогнозна стойност на обществената поръчка е 2 032 000 лв. ( два милиона тридесети две хиляди лева) за една година без задължителния данък по ЗДЗП от 2%.

 Максималната стойност на договора по Обособена позиция № 1: „Застраховка на движимо и недвижимо имущество, собственост на Република България извън страната, предоставено за управление на МВнР” е 2 000 000 лв. (два милиона лева) за една година без задължителния данък по ЗДЗП от 2 %.

 Максималната стойност на договора по Обособена позиция № 2: „Застраховане на движимо и недвижимо имущество на МВнР на територията на Република България” е 32 000 лв. (тридесет и две хиляди лева) за една година без задължителния данък по ЗДЗП от 2%.

**6. Начин на плащане**

6.1.1. Застрахователната премия за една застрахователна година по Обособена позиция № 1 се плаща на четири равни вноски, в лева по фиксинг на БНБ за деня на плащане, по банков път, в срок от 15 (петнадесет) работни дни след представяне на тримесечен отчет, двустранно подписан приемо-предавателен протокол и надлежно оформена проформа сметка.

6.1.2. Застрахователната премия за една застрахователна година по Обособена позиция № 2 се плаща на четири равни вноски, в лева, по банков път, в срок от 15 (петнадесет) работни дни след представяне на тримесечен отчет, двустранно подписан приемо-предавателен протокол и надлежно оформена проформа сметка.

6.2. Плащането на застрахователната премия се извършва по банков път в посочена от изпълнителя банкова сметка.

6.3. Плащане не се извършва, в случай че за изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на МС № 593/ 20.07.2016 г. В този случай плащането се извършва съгласно указанията на органите на данъчната и митническата администрация.

**РАЗДЕЛ II. УСЛОВИЯ ЗА УЧАСТИЕ В ПРОЦЕДУРАТА**

**II.1. ОБЩИ ПОЛОЖЕНИЯ**

1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.
2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.
3. Участниците могат да подават оферти за една или и за двете обособени позиции на обществената поръчка.
4. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с нотариално заверено пълномощно.
5. Участниците – обединения следва да определят партньор, който да представлява обединението за целите на обществената поръчка и да уговорят солидарна отговорност на членовете на обединението при изпълнение на обществената поръчка.
6. Участниците могат да се позоват на капацитета на трети лица, независимо от правната връзка между тях, по отношение критериите, свързани с икономическото и финансовото състояние, техническите способности и професионалната компетентност.
7. По една и съща обособена позиция от процедурата за възлагане на обществена поръчка едно физическо или юридическо лице може да участва само в едно обединение.
8. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта по същата обособена позиция на обществената поръчка.
9. Свързани лица не могат да бъдат самостоятелни участници в процедурата по една и съща обособена позиция.

**II.2. ОСНОВАНИЯ ЗА ОТСТРАНЯВАНЕ. МЕРКИ ЗА НАДЕЖДНОСТ**

1. Възложителят ще отстрани от участие всеки участник, който:

1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

1.2. е осъден с влязла в сила присъда, освен ако е реабилитиран, за престъпление, аналогично на тези по т. 1.1 в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. Изискването не се прилага в случаите на чл. 54, ал. 3 ЗОП.

1.4. е налице неравнопоставеност в случаите по чл. 44, ал. 5 ЗОП;

1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

1.7. е налице конфликт на интереси, който не може да бъде отстранен.

1.8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, освен ако се докаже, че участникът не е преустановил дейността си и е в състояние да изпълни поръчката, съгласно приложимите национални правила за продължаване на стопанската дейност в държавата, в която е установен.

1.9. който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

1.10. който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 от ЗОП;

1.11. който не е представил в срок обосновката по чл. 72, ал. 1 от ЗОП, или чиято оферта не е приета съгласно чл. 72, ал. 3 – 5 от ЗОП;

1.12. който след покана от Възложителя и в определения в нея срок не удължи срока на валидност на офертата си;

1.13. който е свързано лице с друг участник в процедурата по същата обособена позиция;

1.14. който няма право да участва в обществени поръчки на основание чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

1.15. Отстранява се и участник в процедурата - обединение от физически и/или юридически лица, когато за член на обединението е налице някое от посочените по т. 1.1 - 1.8, 1.13 и 1.14 по-горе основания за отстраняване.

1.16. Основанията за отстраняване по т. 1.1 се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 1.5, б. „а” и т. 1.6 – три години от датата на настъпване на обстоятелствата, освен ако в акта, с който е установено обстоятелството, е посочен друг срок.

1. Основанията по т. 1.1, 1.2 и 1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, съгласно чл. 40 от ППЗОП.
2. При подаване на оферта участникът декларира липсата на основанията за отстраняване в част ІІІ от ЕЕДОП, като предоставя съответната информация, изисквана от възложителя, и посочва националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. Информацията се попълва в ЕЕДОП, както следва:

3.1. Относно обстоятелствата по т. 1.1 и т. 1.2:

а) В Част ІІІ, Раздел А се предоставя информация относно присъди за следните престъпления:

* *Участие в престъпна организация* – по чл. 321 и 321а от НК;
* *Корупция* – по чл. 301 – 307 от НК;
* *Измама* – по чл. 209 – 213 от НК;
* *Терористични престъпления или престъпления, които са свързани с терористични дейности -* по чл. 108а, ал. 1 от НК;
* *Изпиране на пари или финансиране на тероризъм* – по чл. 253, 253а, или 253б от НК и по чл. 108а, ал. 2 от НК;
* *Детски труд и други форми на трафик на хора* – по чл. 192а или 159а - 159г от НК.

б) В Част ІІІ, Раздел Г се предоставя информация относно присъди за престъпления по чл. 194 – 208, чл. 213 а – 217, чл. 219 – 252 и чл. 254а – 260 от НК.

в) В Част ІІІ, Раздел В, поле 1 от ЕЕДОП се предоставя информация относно присъди за престъпления по чл. 172 и чл. 352 – 353е от НК. При отговор „Да“ участникът посочва:

* дата на влизане в сила на присъдата и фактическото и правното основание за постановяването ѝ;
* срока на наложеното наказание.

3.2. Относно обстоятелствата по т. 1.3 се предоставя информация в Част ІІІ, Раздел Б от ЕЕДОП.

3.3. Относно обстоятелствата по т. 1.4 -1.8 се предоставя информация в Част ІІІ, Раздел В от ЕЕДОП.

3.4. Относно обстоятелствата по т. 1.13 и т. 1.14 се предоставя информация в Част ІІІ, Раздел Г от ЕЕДОП.

1. Мерки за надеждност

4.1. Участник, за когото са налице основания по чл. 54, ал. 1 от ЗОП и чл. 55, ал. 1, т. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

a) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4.2. Като доказателства за надеждността на участника се представят следните документи:

а) по отношение на обстоятелството по т. 4.1, б. „а” и „б” (чл. 56, ал. 1, т. 1 и 2 от ЗОП) – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

б) по отношение на обстоятелството по т. 4.1, б. „в“ (чл. 56, ал. 1, т. 3 от ЗОП) – документ от съответния компетентен орган за потвърждение на описаните обстоятелства.

4.3. Няма право да се ползва от възможността по т. 4.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за срока, определен с присъдата/акта.

4.4. Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/ нарушението. Когато приеме, че предприетите от участника мерки са достатъчни, за да се гарантира неговата надеждност, Възложителят няма да го отстрани от процедурата. В решението за класиране, съответно за прекратяване на процедурата, Възложителят ще изложи мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.

4.5. Когато преди подаване на офертата участник е предприел мерки за доказване на надеждност по т. 4.1 (чл. 56 от ЗОП), тези мерки се описват в ЕЕДОП в полето, свързано със съответното обстоятелство.

1. Участниците са длъжни да уведомят писмено Възложителя в 3-дневен срок от настъпване на някое от обстоятелствата, посочени по-горе в т. 1.1 – 1.8 и т. 1.13.
2. Участниците са длъжни да уведомят писмено Възложителя в 7-дневен срок от настъпване на някое от обстоятелствата, посочени по-горе в т. 1.9 – 1.10 и т. 1.14.

**II.3. УЧАСТИЕ НА ОБЕДИНЕНИЕ**

1. В случай че Участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
2. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.
3. Когато Участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:
* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението
1. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
2. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ след уведомяването му за извършеното класиране и преди подписване на Договора за възлагане на настоящата обществена поръчка по съответната обособена позиция.

**II.4. ПОДИЗПЪЛНИТЕЛИ**

1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Когато се предвижда участие на подизпълнители, отделен ЕЕДОП задължително се представя от всеки от тях.
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
3. Възложителят изисква замяна на подизпълнител, който не отговаря на условията по т. 2.
4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на Възложителя, Възложителят заплаща възнаграждение за тази част на подизпълнителя.
5. Разплащанията по т. 4 се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му.
6. Към искането по т. 5, изпълнителят предоставя становище, от което да е видно дали оспорва плащанията или част от тях като недължими.
7. Възложителят има право да откаже плащане по т. 4, когато искането за плащане е оспорено, до момента на отстраняване на причината за отказа.
8. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
9. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
10. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
11. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:
* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
1. При замяна или включване на подизпълнител, изпълнителят представя на възложителя всички документи, които доказват изпълнението на условията по т. 11, заедно с копие на договора за подизпълнение или на допълнително споразумение в тридневен срок от тяхното сключване съгласно чл. 75, ал. 2 от ППЗОП.

**II.5. ИЗПОЛЗВАНЕ НА КАПАЦИТЕТА НА ТРЕТИ ЛИЦА**

1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.
2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
4. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.
5. Възложителят изисква участника да замени посоченото от него трето лице, ако то не отговаря на някое от условията по т. 4.
6. Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.
7. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 2 – 4.

**II.6. УКАЗАНИЯ ЗА ПРЕДСТАВЯНЕ НА ИНФОРМАЦИЯТА В ЕЕДОП**

 ЕЕДОП се попълва в съответствие с чл. 67 от ЗОП и указанията в настоящата документация за обществената поръчка, като:

1. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.
2. Участник, който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника.
3. Участник, който участва самостоятелно, но ще ползва капацитета на едно или повече трети лица по отношение на критериите за подбор, представя отделен ЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът попълва Раздел В „Информация относно използването на капацитета на други субекти“ на част ІІ от ЕЕДОП. Ако полето е попълнено с „Да“, се представя ЕЕДОП от третите лица, надлежно попълнен и подписан от лицата по чл. 40, ал. 1 от ППЗОП. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.
4. Участник, който участва самостоятелно, но ще ползва един или повече подизпълнители, представя попълнен отделен ЕЕДОП от всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът попълва Раздел Г „Информация за подизпълнители, чийто капацитет икономическият оператор няма да използва“ на част ІІ от ЕЕДОП. Ако полето е попълнено с „Да“, се представя ЕЕДОП от всеки подизпълнител, надлежно попълнен и подписан от лицата по чл. 40, ал. 1 от ППЗОП. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ съобразно вида и дела на поръчката, който ще изпълняват.

**РАЗДЕЛ III. КРИТЕРИИ ЗА ПОДБОР**

 Участниците в настоящата процедура трябва да отговарят на следните минимални изисквания:

**1. Годност (правоспособност) за упражняване на професионална дейност**

**1.1.** Участниците, съгласно изискването на чл. 12 от Кодекса за застраховането трябва да притежават валиден лиценз/разрешение, издаден от компетентен орган за извършване на застрахователна дейност на територията на Република България, в чийто обхват следва да са включени всички видове застраховки, предмет на съответната обособена позиция, за която същият подава оферта, а чуждестранните лица – аналогичен документ, съгласно законодателството на държавата членка, в която са установени.

**1.2.** При подаване на офертата участникът декларира съответствие с изискването по т. 1.1. по-горе в част ІV „Критерии за подбор“, буква А „Годност", т. 2 от ЕЕДОП.

1.3. В изпълнение на чл. 67, ал. 5 и ал. 6 от ЗОП съответствието с изискването на възложителя по т. 1.1 по-горе и с информацията, посочена от участника в ЕЕДОП, следва да бъде доказано с представяне от участника на заверено от него копие на валиден лиценз/разрешение, издаден от компетентен орган за извършване на застрахователна дейност на територията на Република България, в чийто обхват следва да са включени всички видове застраховки, предмет на съответната обособена позиция, за която същият подава оферта, а чуждестранните лица – аналогичен документ, съгласно законодателството на държавата членка, в която са установени.

**2. Икономическо и финансово състояние**

**2.1.** Участникът следва да има реализиран минимален оборот в сферата, попадаща в обхвата на обществената поръчка, през последните три приключили финансови години (2014 г., 2015 г. и 2016 г.) в зависимост от датата, на която участникът е създаден или е започнал дейността си, с обхват и в размери по обособени позиции, както следва:

 Под оборот в сферата, попадаща в обхвата на обществената поръчка, следва да се разбира оборот, реализиран от застраховане на движимо и недвижимо имущество (застраховки срещу „Пожар и природни бедствия” и „Други вреди на имущество” - класове 8 и 9, съгласно Приложение № 1, Раздел II от Кодекса за застраховането) като общ сбор.

 По Обособена позиция № 1 „Застраховка на движимо и недвижимо имущество, собственост на Република България извън страната, предоставено за управление на МВнР”: 2 000 000 лв. (два милиона лева) без задължителния данък по ЗДЗП от 2 %;

 По Обособена позиция № 2 „Застраховане на движимо и недвижимо имущество на МВнР на територията на Република България”: 32 000 лв. (тридесет и две хиляди лева) без задължителния данък по ЗДЗП от 2 %.

**2.2.** Участникът следва да предостави информация за специфичния оборот по съответната обособена позиция в част ІV „Критерии за подбор“, буква Б „Икономическо и финансово състояние“, т. 2а) и, ако е приложимо - т. 3 от ЕЕДОП.

**2.3.** В изпълнение на чл. 67, ал. 5 и ал. 6 от ЗОП съответствието с изискването на възложителя по т. 2.1 по-горе и с информацията, посочена от участника в ЕЕДОП, следва да бъде доказано с представяне от участника на заверени от него копия на годишните финансови отчети за съответните години или на техни съставни части, когато публикуването им се изисква, (в случай че финансовият отчет за съответната година не е публикуван в Търговския регистър на електронната страница на Агенцията по вписванията или в еквивалентен публичен електронен регистър, поддържан на официален сайт на компетентен орган на държавата, в която участникът е установен), или заверена от участника счетоводна справка с информация за оборота в сферата, попадаща в обхвата на обществената поръчка по съответната обособена позиция.

**3.Технически и професионални способности**

**3.1.** Участникът трябва да е изпълнил поне по 1 (една) услуга с предмет и обем, идентични или сходни с тези на обществената поръчка по съответната обособена позиция, през последните 3 (три) години, считано от датата на подаване на офертата.

 ***Дейности с предмет, идентични или сходни с тези на обществената поръчка са: застраховане на движимо и недвижимо имущество (застраховки срещу „Пожар и природни бедствия” и „Други вреди на имущество” - класове 8 и 9, съгласно Приложение № 1, Раздел II от Кодекса за застраховането).***

 ***Под услуги с предмет и обем, идентични или сходни с тези на обществената поръчка, следва да се разбира:***

***По Обособена позиция № 1:* „Застраховка на движимо и недвижимо имущество, собственост на Република България извън страната, предоставено за управление на МВнР”**: минимум една извършена услуга*,* застрахователната стойност по която да е не по-малка от 50 на сто от застрахователната стойност на всички активи на възложителя, подлежащи на застраховане за една година и предмет на Обособена позиция № 1, в размер на **564 591 501** **лева**, която услуга е била предоставена на юридическо лице или организация, осигуряващо/а застраховане на административни/жилищни обекти.

***По Обособена позиция № 2:*** **„Застраховане на движимо и недвижимо имущество на МВнР на територията на Република България”**: минимум еднаизвършенауслуга, застрахователната стойност по която да е не по-малка от 50 на сто от застрахователната стойност на всички активи на възложителя, подлежащи на застраховане за една година и предмет на Обособена позиция № 2, в размер на **60 196 575 лева**, която услуга е била предоставена на юридическо лице или организация, осигуряващо/а застраховане на административни/жилищни обекти.

**3.2** Участникът трябва да представи списък на услугите, като попълни ред 1б) от Част IV, буква В „Технически и професионални способности” на ЕЕДОП, които са идентични или сходни с предмета и обема на обществената поръчка по съответната обособена позиция, изпълнени през последните три години, считано от датата на подаване на офертата, с посочване на информация за съответствието с посоченото по-горе в т. 3.1 изискване за предмет и обем на извършените услуги, стойностите (застрахователните стойности на имотите и стойностите на застрахователните премии), датите (периодът на изпълнение) и получателите.

**3.3** В изпълнение на чл. 67, ал. 5 и ал. 6 от ЗОП съответствието с изискването на възложителя по т. 3.1 по-горе и с информацията, посочена от участника в ЕЕДОП, следва да бъде доказано с представяне от участника на заверено/и от него копие/я на документ/и, издаден/и от получателя/ите или от компетентен/и орган/и (или вместо представяне на доказателство - чрез посочване в ЕЕДОП на публичен регистър, поддържан на официален сайт на компетентен орган или на получател, в който е публикувана информация за услугата), удостоверяващ обстоятелството, че е изпълнил поне 1 (една) посочена в списъка в ЕЕДОП услуга, която е идентична или сходна с предмета и обема на обществената поръчка по съответната обособена позиция, през последните 3 (три) години, считано от датата на подаване на офертата, с посочване на предмета, обема (застрахователната стойност) и стойността на услугата (застрахователната премия), периодът на изпълнението ѝ, което трябва да е приключило, наименование на получателя; подпис, име, длъжност/качество на представляващия получателя и дата на издаване на удостоверението/ препоръка/референция/двустранен констативен протокол/друг подписан от получателя документ, удостоверяващ, че услугата е извършена, или дата на публикуване на информацията в публичния регистър.

**РАЗДЕЛ IV. ДОКУМЕНТАЦИЯ ЗА ОБЩЕСТВЕНАТА ПОРЪЧКА**

1. **Място и условия за получаване на документацията:**

 Възложителят предоставя неограничен, пълен, безплатен и пряк достъп по електронен път до документацията на обществената поръчка за участие в процедурата на интернет страницата на МВнР в електронна преписка на следния интернет адрес: <http://www.mfa.bg/bg/events/174/45/6093/index.html>, намираща се в раздел „Процедури, открити след 15.04.2016 г.” от Профила на купувача. Изтеглянето на документацията от посочения адрес е безплатно. Всички документи, свързани с процедурата, ще бъдат публикувани на същия интернет адрес.

1. **Разяснения и допълнителна информация по условията на процедурата за възлагане на обществена поръчка:**
	1. Всички заинтересовани лица могат да поискат писмено от възложителя разяснения по решението, обявлението и документацията за обществената поръчка до 10 (десет) дни преди изтичане на срока за получаване на оферти.

## Възложителят предоставя разясненията в 4 (четири) дневен срок от получаване на искането, но не по-късно от 6 (шест) дни преди срока за получаване на офертите. В разясненията не се посочва лицето, направило запитването.

## Възложителят не предоставя разяснения, ако искането е постъпило след срока по т. 2.1.

## Разясненията се предоставят чрез публикуване в електронната преписка на обществената поръчка на профила на купувача на МВнР.

* 1. Всички съобщения, свързани с процедурата, ще бъдат публикувани съгласно ЗОП и ППЗОП в електронната преписка на нейния интернет адрес, посочен по-горе в т. 1.
1. **Изменение на условията**
	1. Възложителят може по собствена инициатива или по искане на заинтересовано лице еднократно да направи промени в обявлението, с което се оповестява откриването на процедурата и в документацията за обществената поръчка.
	2. Заинтересованите лица могат да правят предложения за промени в документите по т. 3.1 в 10 (десет) дневен срок от публикуването на обявлението в РОП, с което се оповестява откриването на процедурата.
	3. Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14 (четиринадесет) дневен срок от публикуването в РОП на обявлението, с което се оповестява откриването на процедурата.
	4. След изтичането на срока по т. 3.3 възложителят може да публикува многократно обявления за изменение или допълнителна информация за промени в условията на процедурата само когато удължава обявените срокове.

## С публикуването на обявлението за изменение или допълнителна информация се смята, че всички заинтересовани лица са уведомени.

**V. ТЕХНИЧЕСКИ СПЕЦИФИКАЦИИ**

**за изпълнение на обществена поръчка с предмет:**

**„Застраховка на движимо и недвижимо имущество, управлявано от МВнР на територията на Република България и извън страната”**

**Техническа спецификация по Обособена позиция № 1:**

**„Застраховка на движимо и недвижимо имущество, собственост на Република България извън страната, предоставено за управление на МВнР”**

1. **Изисквания за изпълнение на обществената поръчка по обособената позиция**

**А. Обхват на застраховане - извън територията на Република България**

**Б. Обект на застраховане**

1. Недвижимо имущество, собственост на Република България извън страната, предоставено за управление на МВнР – сгради, съгласно Приложение № 1: „Списък на недвижимото имущество, обект на застраховане”, на обща стойност 1 129 183 003 лв. (един милиярд сто двадесет и девет милиона сто осемдесет и три хиляди и три лева), която да бъде приета за възстановителна стойност.

2. Движимо имущество на задграничните представителства на Република България в чужбина, находящо се в собствените и наетите имоти, ползвани за нуждите на задграничните представителства на Република България в чужбина - мебели, обзавеждане и електронна техника - с лимит за едно застрахователно събитие 2 000 000 EUR (два милиона евро) и общ лимит за една застрахователна година 40 000 000 EUR (четиридесет милиона евро).

 Недвижимото имущество се застрахова по неговата възстановителна стойност. Обезщетенията при застрахователно събитие се изплащат съгласно инвентарен опис на съответната мисия на Република България.

**В. Застрахователно покритие**

 Застраховка с покритие минимум по рисковете:

1. пожар (вкл. умишлено причинен пожар);
2. мълния (пряко и непряко попадение), експлозия (в и извън обекта);
3. падане на пилотирано или непилотирано летателно тяло, негови части или товар;
4. падане на дървета и клони, буря, градушка, проливен дъжд, наводнение, натрупване на сняг или лед, измръзване;
5. земетресение;
6. авария на ВиК, електрически, отоплителни и вентилационни инсталации (в и извън обекта) (вкл. от късо съединение или токов удар);
7. **стачки, граждански вълнения, бунтове, размирици, преврати, безредици, военни действия от всякакъв вид, неприятелско нахлуване - с или без обявяване на война (с лимит за едно събитие и в агрегат за една застрахователна година 10 000 000 евро);**
8. **извънредно положение, улични вълнения (с лимит за едно събитие и в агрегат за една застрахователна година 10 000 000 евро);**
9. **тероризъм (с лимит за едно събитие и в агрегат за една застрахователна година 15 000 000 евро);**
10. свличане или срутване на земни пластове, увреждане от действие на подпочвени води;
11. удар от превозно средство или животно;
12. чупене на стъкла и витрини, повреждане на рекламни надписи и табели (с лимит за едно събитие и в агрегат за една застрахователна година 2 000 000 евро);
13. злоумишлени действия на трети лица;
14. ударни или звукови вълни;
15. щети, вследствие взломно проникване;
16. разноски за разчистване на останки, разходи за спасяване на имуществото или за намаляване на размера на щетите (с лимит за едно събитие и в агрегат за една застрахователна година 2 000 000 евро);
17. грабеж, кражба чрез взлом и кражба чрез технически средства на движимото имущество с лимит на едно събитие 2 000 000 евро и в агрегат за една застрахователна година 10 000 000 евро;
18. отговорност за нанесени щети на трети лица в резултат на посочените по- горе рискове (с лимит за едно събитие и в агрегат за една застрахователна година 5 000 000 евро)
19. или:
* всички възможни рискове (All Risks), с изключение на изрично посочените от участника. Задължителните рискове, изброени по-горе, не могат да бъдат изключвани.

 *Забележка:*

 1. В движимите имущества, подлежащи на застраховане, не се включват произведения на изкуството.

 ***Списъкът на недвижимото имущество подлежи на корекция към датата на сключване на договора за обществена поръчка, предвид обявените за продажба сгради от Възложителя и поети ангажименти въз основа на влезли в сила международни договори.***

 ***При застраховане на нови сгради, застраховката (застрахователна полица) се сключва за срок, пропорционален на оставащото време до изтичане на срока на договора за обществена поръчка, за което се дължи застрахователна премия, изчислена пропорционално на срока и на частта на възстановителната стойност на съответния имот спрямо общата възстановителна стойност на всички имоти, посочена в Приложение № 1 към настоящата Техническа спецификация.***

 ***За сградите, които са изведени от Приложение № 1: „Списък на недвижимото имущество, обект на застраховане” към настоящата Техническа спецификация, застрахователната премия се сторнира.***

 **Всякаква информация, свързана с цени, трябва да се съдържа единствено в ценовото предложение на участника.**

 Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

* **Относно задълженията, свързани с данъци и осигуровки:**

Национална агенция за приходите:

[Информационен телефон на НАП - 0700 18 700](http://www.nap.bg/page?id=178)**;** интернет адрес: [www.nap.bg](http://www.nap.bg)

* **Относно задълженията, свързани с опазване на околната среда:**

Министерство на околната среда и водите

Информационен център на МОСВ:работи за посетители всеки работен ден от 14 до 17 ч.гр. София 1000, ул. „У. Гладстон" № 67Телефон: 02/ 940 6331

Интернет адрес: <http://www3.moew.government.bg/>

* **Относно задълженията, свързани със закрила на заетостта и условията на труд:**

Министерство на труда и социалната политика:

Интернет адрес: <http://www.mlsp.government.bg>;

гр. София 1051, ул. „Триадица” № 2;

Телефон: 02/8119 443.

**Приложение № 1 към Техническата спецификация: „Списък на недвижимото имущество, обект на застраховане”.**

**Техническа спецификация по Обособена позиция № 2:**

**„Застраховане на движимо и недвижимо имущество на МВнР на територията на Република България”**

1. **Изисквания за изпълнение на обществената поръчка по обособената позиция**

**А. Обхват на застраховане - територията на Република България**

**Б. Обект на застраховане и застрахователно покритие:**

**I. СГРАДИ**

1. Недвижимо имущество, собственост на Република България в страната, предоставено за управление на МВнР - сгради, съгласно Приложение № 1: „Списък на недвижимото имущество, обект на застраховане”, на обща стойност 105 535 650,92 (сто и пет милиона петстотин тридесет и пет хиляди шестстотин и петдесет и 0,92 лева), която да бъде приета за възстановителна стойност.

2. Движимо имущество, находящо се в обектите по т. 1 - мебели, обзавеждане и електронна техника - с лимит за едно застрахователно събитие 2 000 000 (два милиона лева) и общ лимит за една застрахователна година 10 000 000 лева (десет милиона лева).

 Недвижимото имущество се застрахова по неговата възстановителна стойност. Обезщетенията за движимото имущество при застрахователно събитие се изплащат съгласно инвентарен опис на движимите вещи.

**В. Застрахователно покритие**

 Застраховка с покритие минимум по рисковете:

1. пожар (вкл. умишлено причинен пожар);
2. мълния (пряко и непряко попадение), експлозия (в и извън обекта);
3. падане на пилотирано или непилотирано летателно тяло, негови части или товар;
4. падане на дървета и клони, буря, градушка, проливен дъжд, наводнение, натрупване на сняг или лед, измръзване;
5. земетресение;
6. авария на ВиК, електрически, отоплителни и вентилационни инсталации (в и извън обекта) (вкл. от късо съединение или токов удар);
7. стачки, граждански вълнения, бунтове, размирици, преврати, безредици, (с лимит за едно събитие и в агрегат за една застрахователна година 20 000 000 лева);
8. извънредно положение, улични вълнения (с лимит за едно събитие и в агрегат за една застрахователна година 20 000 000 лева);
9. свличане или срутване на земни пластове, увреждане от действие на подпочвени води;
10. удар от превозно средство или животно;
11. чупене на стъкла и витрини, повреждане на рекламни надписи и табели (с лимит за едно събитие и в агрегат за една застрахователна година 2 000 000 лева);
12. злоумишлени действия на трети лица;
13. ударни или звукови вълни;
14. щети, вследствие взломно проникване;
15. разноски за разчистване на останки, разходи за спасяване на имуществото или за намаляване на размера на щетите в агрегат за една застрахователна година 80 000 лева;
16. грабеж, кражба чрез взлом и кражба чрез технически средства на движимото имущество с лимит за едно събитие 2 **000 000 лева** и в агрегат за една застрахователна година **10 000 000 лева;**
17. отговорност за нанесени щети на трети лица в резултат на посочените по- горе рискове (с лимит за едно събитие и в агрегат за една застрахователна година 1 000 000 лева)
18. или:
* всички възможни рискове (All Risks), с изключение на изрично посочените от участника. Задължителните рискове, изброени по-горе, не могат да бъдат изключвани.

**II. ВЕДОМСТВЕН ЖИЛИЩЕН ФОНД**

1. Недвижимо имущество, собственост на Република България в страната, предоставено за управление на МВнР – апартаменти, съгласно Приложение № 1: „Списък на недвижимото имущество, обект на застраховане” на обща стойност 14 857499,26 (четиринадесет милиона oсемстотин петдесет и седем хиляди четиристотин деветдесет и девет и 0,26 лева), която да бъде приета за възстановителна стойност.

2. Застрахователно покритие

 Застраховка с покритие минимум по рисковете:

1. пожар (вкл. умишлено причинен пожар);
2. мълния (пряко и непряко попадение), експлозия (в и извън обекта);
3. падане на пилотирано или непилотирано летателно тяло, негови части или товар;
4. падане на дървета и клони, буря, градушка, проливен дъжд, наводнение, натрупване на сняг или лед, измръзване;
5. земетресение;
6. авария на ВиК, електрически, отоплителни и вентилационни инсталации (в и извън обекта) (вкл. от късо съединение или токов удар);
7. свличане или срутване на земни пластове, увреждане от действие на подпочвени води;
8. удар от превозно средство или животно;
9. злоумишлени действия на трети лица;
10. отговорност за нанесени щети на трети лица в резултат на посочените по- горе рискове (в агрегат за една застрахователна година 200 000 лева);
11. или:
* всички възможни рискове (All Risks), с изключение на изрично посочените от участника. Задължителните рискове, изброени по-горе, не могат да бъдат изключвани.

 *Забележка:* В Приложение № 1 са включени едновременно **СГРАДИ** и **ВЕДОМСТВЕН ЖИЛИЩЕН ФОНД.** Застрахователните стойности са балансови, калкулирани към месец юни 2017 г. в български лева.

 **Всякаква информация, свързана с цени, трябва да се съдържа единствено в ценовото предложение на участника.**

 Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

* **Относно задълженията, свързани с данъци и осигуровки:**

Национална агенция за приходите:

[Информационен телефон на НАП - 0700 18 700](http://www.nap.bg/page?id=178)**;** интернет адрес: [www.nap.bg](http://www.nap.bg)

* **Относно задълженията, свързани с опазване на околната среда:**

Министерство на околната среда и водите

Информационен център на МОСВ:работи за посетители всеки работен ден от 14 до 17 ч.гр. София 1000, ул. „У. Гладстон" № 67Телефон: 02/ 940 6331

Интернет адрес: <http://www3.moew.government.bg/>

* **Относно задълженията, свързани със закрила на заетостта и условията на труд:**

Министерство на труда и социалната политика:

Интернет адрес: <http://www.mlsp.government.bg>;

гр. София 1051, ул. „Триадица” № 2;

Телефон: 02/8119 443.

**Приложение № 1 към Техническата спецификация: „Списък на недвижимото имущество, обект на застраховане”.**

**VI. КРИТЕРИЙ ЗА ВЪЗЛАГАНЕ НА ПОРЪЧКАТА**

**1. Критерий за възлагане:**

Възложителят ще възложи настоящата обществена поръчка по всяка от двете обособени позиции чрез определяне на икономически най-изгодната оферта въз основа на критерий „**най-ниска цена**”, съгласно чл. 70, ал. 2, т. 1 от ЗОП.

Най-ниската цена се определя въз основа на предложения от всеки участник размер назастрахователната премия по съответната обособена позиция за една година, в лева без задължителния данък по ЗДЗП от 2 %.

**2. Класиране на офертите:**

Класирането на офертите се извършва във възходящ ред, като на първо място се класира офертата с най-ниска цена. В случай че предложените цени са равни, комисията ще проведе публичен жребий по реда на чл. 58, ал. 3 от ППЗОП за определянето на изпълнител между класираните на първо място оферти.

**VII. ГАРАНЦИЯ ЗА ИЗПЪЛНЕНИЕ НА ДОГОВОРА**

1. Гаранцията за изпълнение на договора представлява 3 % от стойността на договора по съответната обособена позиция, без 2% данък по ЗДЗП, представена от определения изпълнител при неговото сключване.
2. Гаранцията се предоставя в една от следните форми:

2.1. парична сума;

2.2. банкова гаранция;

2.3. застраховка, която обезпечава изпълнението чрез покритие на отговорността на изпълнителя.

1. Гаранцията по т. 2.1 или т. 2.2 може да се предостави от името на изпълнителя за сметка на трето лице - гарант.
2. Участникът, определен за изпълнител, избира сам формата на гаранцията за изпълнение или за авансово предоставените средства.
3. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
4. Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.
5. При представяне на гаранцията под формата на парична сума, тя се внася по банков път, на името на МВнР:

БНБ - ЦУ,

Банкова сметка: BG45 BNBG 9661 3300 1343 01

BIC: BNBGBGSD

1. Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка и да е със срок на валидност най-малко 30 (тридесет) дни след изтичане срока на договора.
2. Възложителят ще освободи гаранцията за изпълнение, без да дължи лихви за периода, през който средствата законно са престояли при него.
3. Застраховката по т. 2.3, която обезпечава изпълнението чрез покритие на отговорността на изпълнителя, трябва да бъде със срок на валидност най-малко 30 (тридесет) дни след изтичане срока на договора. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор.

**РАЗДЕЛ VIII. СЪДЪРЖАНИЕ НА ОФЕРТИТЕ. НЕОБХОДИМИ ДОКУМЕНТИ**

1. **Съдържание на офертите и изисквания:**

##  Опис на представените документи.

* 1. **Заявление за участие, съдържащо:**
		1. Единен европейски документ за обществени поръчки (ЕЕДОП) (отделен/и за всяка обособена позиция);
		2. Документи за предприетите мерки за надеждност, когато е приложимо;

## Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.
	1. Техническо предложение (отделно за всяка обособена позиция), съдържащо:

## Документ за упълномощаване, когато лицето, което подава офертата, не е законният представител на участника;

## Предложение за изпълнение на поръчката, в съответствие с техническите спецификации и изискванията на възложителя – Образец № 1.

## Декларация за съгласие с клаузите на приложения проект на договор, съгласно Образец № 2;

## Декларация за срока на валидност на офертата, съгласно Образец № 3;

## Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, съгласно Образец № 4.

## Декларация за всички задължени лица по смисъла на чл. 54, ал. 2 от ЗОП, съгласно Образец № 6.

## Ценово предложение (отделно за всяка обособена позиция) – Образец № 5.

* При несъответствие между цифрова и изписана с думи цена ще се взема предвид изписаната с думи.
* В цената на договора по всяка обособена позиция се включват всички разходи, свързани с качественото изпълнение на услугите в описания вид и обхват.
1. *Участникът декларира липсата на основания за отстраняване и* ***съответствието*** *с критериите за подбор чрез представяне на Единен европейски документ за обществени поръчки (ЕЕДОП). Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, всяко от тези лица представя отделен ЕЕДОП, който съдържа необходимата информация съгласно чл. 65 и чл. 66 от ЗОП и чл. 40, чл. 41, чл. 43-45 и чл. 75 от ППЗОП.*
2. Срок на валидност на офертите:

**3.1.** Срокът на валидност на офертата следва да бъде не по-кратък **от 6 (шест)** месеца, считано от датата, определена като краен срок за получаване на офертите. Участник, предложил по-кратък срок на валидност на офертата си, ще бъде отстранен от участие в процедурата.

**3.2.** Възложителят си запазва правото да изисква от участниците да удължат срока на валидност офертите си до момента на сключване на договора за обществена поръчка по съответната обособена позиция.

**РАЗДЕЛ IX. УКАЗАНИЯ ЗА ПОДГОТОВКА НА ОФЕРТА**

**Подаване на оферта**

1. Документите, свързани с участието в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес: гр. София 1113, ул. „Александър Жендов” № 2, стая М2, отдел „Обществени поръчки”.
2. Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката.
3. Опаковката включва документите посочени в чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри“ – отделен за всяка обособена позиция, който съдържа ценовото предложение по чл. 39, ал. 3, т. 2 от ППЗОП, изготвен съгласно Образец № 5.
4. Не се приемат оферти, които са представени след изтичане на крайния срок за получаване или в незапечатана или скъсана опаковка.
5. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка. Получените оферти за участие се предават на председателя на комисията, за което се съставя протокол с данните. Протоколът се подписва от предаващото лице и от председателя на комисията.
6. Всеки участник има право да представи само един вариант на оферта. Участник, който е дал съгласие и/или фигурира като подизпълнител в оферта на друг участник, не може да представи самостоятелна оферта.
7. Участниците следва да посочат дали ще използват подизпълнители.
8. Обществената поръчка е разделена на две обособени позиции. Всеки участник може да подаде оферта за една или за двете обособени позиции на обществената поръчка.
9. Офертата се представя в писмен вид на хартиен носител на български език. Ако в офертата са включени документи на чужд език, те трябва да бъдат придружени с превод на български език.
10. В случаите, когато участникът изпраща офертата чрез препоръчана поща или по куриерска служба, разходите са за негова сметка. Участникът следва да осигури пристигането на офертата в посочения от възложителя срок. Рискът от забава или загубване на офертата е за сметка на участника.
11. До изтичане на крайния срок за подаване на офертите всеки участник в процедурата може да промени, допълни или оттегли офертата си. Допълнението или промяната на офертата трябва да отговаря на изискванията и условията за представяне на първоначалната оферта, като върху плика бъде поставен надпис „Допълнение / Промяна на оферта с входящ номер….” и наименованието на участника, в случай че участникът не е оттеглил първоначално подадената от него оферта.

**РАЗДЕЛ X. УСЛОВИЯ ЗА ПРОВЕЖДАНЕ НА ПРОЦЕДУРАТА**

*Отваряне, разглеждане и оценяване на офертите*

* 1. **Отваряне на офертите**

1.1. Получените оферти ще бъдат отворени на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване, съгласно чл. 54, ал. 2 от ППЗОП.

1.2. Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час и дата, в сградата на МВнР-ЦУ в гр. София 1113, ул. „Александър Жендов” № 2. Посочената дата може да бъде променена от Възложителя, като участниците ще бъдат писмено уведомени за такава промяна.

1.3. Ценовите оферти ще бъдат отворени и оповестени на място, ден и час, обявени в електронната преписка на обществената поръчка на интернет страницата на МВнР: <http://www.mfa.bg/bg/events/174/45/6093/index.html>, Раздел „Профил на купувача“, най-малко два работни дни преди тяхното отваряне.

1.4. Комисията класира участниците по степен на съответствие на офертите с предварително обявените от Възложителя условия за оценяване и в случай че предложените цени на две или повече оферти са равни, ще бъде проведен публичен жребий за определянето на изпълнител между класираните на първо място оферти по съответната обособена позиция по реда на чл. 58 от ППЗОП.

* 1. **Сключване на договор за възлагане на обществена поръчка**

2.1. След приключване работата на комисията, назначена по реда на чл. 103 от ЗОП, Възложителят издава решение съгласно чл. 106, ал. 6 от ЗОП.

2.2. Договорът за изпълнение на обществената поръчка се сключва с участника, определен за Изпълнител на обществената поръчка по съответната обособена позиция. Възложителят сключва писмен договор с избрания за изпълнител по реда и при условията на чл. 112 от Закона на обществени поръчки. При подписване на договора участникът, определен за изпълнител, е длъжен да представи документи в съответствие с чл. 112 ал. 1 от ЗОП.

2.3. Възложителят уведомява писмено участниците за резултатите от разглеждането, оценяването и класирането на офертите и ги публикува в електронната преписка на обществената поръчка в профила на купувача на интернет страницата на МВнР: <http://www.mfa.bg/bg/events/174/45/6093/index.html>. Обменът на информация може да се извърши и по пощата, по факс или по електронен път при условията и по реда на Закона за електронния документ и електронния подпис или чрез комбинация от тези средства по избор на Възложителя.

|  |  |
| --- | --- |
|  |  |

**РАЗДЕЛ XI. ДОКУМЕНТИ ЗА СКЛЮЧВАНЕ НА ДОГОВОР**

* 1. Възложителят сключва писмен договор с определения за изпълнител участник по съответната обособена позиция по реда и при условията на Глава Тринадесета, Раздел II от Закона на обществени поръчки. При подписване на договора участникът, определен за изпълнител, е длъжен да представи следните документи:
	2. Преди сключване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл. 54, ал. 1, т. 1, т. 3 и т. 6 от ЗОП и на посочените в обявлението обстоятелства по чл. 55, ал. 1, т. 1 от ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.
* Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно закона на държавата, в която е установен.
* Когато клетвената декларация няма правно значение според съответния национален закон, участникът представя официално заявление, направено пред компетентен орган в държавата, в която той е установен.
* Когато участникът е обединение, документите се представят от всеки един от членовете в обединението.
* Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение. В случай че обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени.
	1. Преди сключване на договора за обществена поръчка участникът, определен за изпълнител, е длъжен да представи актуални документи, удостоверяващи съответствието с поставените критерии за подбор, посочени в Раздел III „Критерии за подбор”.

 Документите се представят и за подизпълнителите и третите лица, ако има такива.

**Забележка:** *В случай че някои от горните документи вече са били представени на възложителя или са му служебно известни или могат да бъдат осигурени чрез пряк и безплатен достъп до националните бази данни на държавите членки, същите не се представят.*

* 1. Преди сключване на договора за обществена поръчка участникът, определен за изпълнител, представя оригинал (ако гаранцията е банкова или застраховка, която обезпечава изпълнението чрез покритие на отговорността на изпълнителя) на документ за гаранция за изпълнение на поръчката по съответната обособена позиция в съответствие с условията в обявлението за обществена поръчка и настоящата документация.